U Nového mlýna

Národná prírodná pamiatka U Nového mlýna o rozlohe 12,6962 ha sa nachádza na pravom brehu Dalejského potoka nad železničnou traťou z Prahy do Rudnej v blízkosti zastávky Holyně. Zahŕňa bývalý lom Prastav a jeho najbližšie okolie na katastrálnom území Hlubočepy a Holyně na území hlavného mesta Prahy v nadmorskej výške 260 až 310 metrov.

Geologická charakteristika 
Na lokalite sa nachádzajú geologické profily v spodnom a strednom devóne, nálezisko skamenelín a spoločenstvá teplomilnej trávnatej a skalnej stepi. Dajú sa tu nájsť početné skameneliny ramenonožcov, lastúrnikov, trilobitov a tentakulitov. Skaly sú tu vápencové - jedná sa tu o sivé jemnozrnné vápence devónskeho pražského súvrstvia. Miestami sú tiež vidieť pruhy pevných, tenko vrstevnatých, šedozelených dalejských bridlíc.

Predmet ochrany 

V opustenom lome Prastav je chránený medzinárodný parastratotyp, pomocný štandard súboru vrstiev, tvoriacich hranicu medzi spodným a stredným devónom (vek približne 397,5 milióna rokov). Táto hranica je definovaná prvým výskytom konodonta Polygnathus costatus partitus.

Flóra a fauna 
Fauna aj flóra je takmer totožná s Prokopským údolím. Veľká časť územia je umelo zalesnená borovicou čiernou a agátom. Na bývalých poliach je výsadba lipy, duba a borovice lesnej. Pri okrajoch skalnej stepi hniezdi jarabica poľná.

V súčasnej dobe dochádza k sekundárnej sukcesii územia.

Fotogaléria

Referencie

Pozri aj 
 Zoznam chránených území v Prahe
 Požáry
 Opatřilka - Červený lom

Iné projekty

Externé odkazy 
 Vyhláška o chránených prírodných výtvoroch v Prahe 
 BioLib.cz 
 NPP U Nového mlýna  
 Plán starostlivosti NPP U Nového mlýna.pdf  
 NPP U Nového mlýna na webe Pražská príroda 
 http://lokality.geology.cz/223

Zdroj 

Chránené územia v Prahe
Pražská plošina
Národné prírodné pamiatky v Prahe
Lomy v Česku
Paleontologické lokality v Česku
Hlubočepy
Holyně
Prírodný park Prokopské a Dalejské údolí
Geologické lokality na území Prahy